CELEX: 32015D0927
Language: sk
Date: 2015-06-09 00:00:00
Title: Rozhodnutie Politického a bezpečnostného výboru (SZBP) 2015/927 z 9. júna 2015 o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) a o zrušení rozhodnutia EUSEC/1/2012 (EUSEC/1/2015)

17.6.2015   
            
            
               SK
            
            
               Úradný vestník Európskej únie
            
            
               L 150/21
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/927
   z 9. júna 2015
   o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) a o zrušení rozhodnutia EUSEC/1/2012 (EUSEC/1/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2010/565/SZBP z 21. septembra 2010 o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1), a najmä na jej článok 8,
   keďže:
   
               (1)
            
            
               Podľa článku 8 rozhodnutia 2010/565/SZBP je Politický a bezpečnostný výbor (PBV) v súlade s článkom 38 tretím odsekom Zmluvy o Európskej únii poverený prijímať príslušné rozhodnutia na účely vykonávania politickej kontroly a strategického riadenia misie EUSEC RD Congo vrátanie rozhodovania o vymenovaní vedúceho misie.
            
         
               (2)
            
            
               Rada 8. júna 2015 prijala rozhodnutie (SZBP) 2015883 (2), ktorým sa do 30. júna 2016 predlžuje poradná a pomocná misia Európskej únie v oblasti reformy sektora bezpečnosti v Konžskej demokratickej republike („EUSEC RD Congo“).
            
         
               (3)
            
            
               PBV prijal 2. októbra 2012 rozhodnutie EUSEC 1/2012 (3), ktorým vymenoval plukovníka Jean-Louis NURENBERGA za vedúceho misie EUSEC RD Congo.
            
         
               (4)
            
            
               Vysoký predstaviteľ Únie pre zahraničné veci a bezpečnostnú politiku navrhol vymenovať plukovníka Johana DE LAEREHO za vedúceho misie EUSEC RD Congo namiesto plukovníka Jean-Louis NURENBERGA od 1. júla 2015 na obdobie jedného roka,
            
         PRIJAL TOTO ROZHODNUTIE:
   Článok 1
   Plukovník Johan DE LAERE sa týmto vymenúva za vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) od 1. júla 2015 do 30. júna 2016.
   Článok 2
   Rozhodnutie Politického a bezpečnostného výboru EUSEC/1/2012 sa zrušuje s účinnosťou od 1. júla 2015.
   Článok 3
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.
   
      V Bruseli 9. júna 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 248, 22.9.2010, s. 59.
   
      (2)  Rozhodnutie Rady (SZBP) 2015/883 z 8. júna 2015, ktorým sa mení a predlžuje rozhodnutie 2010/565/SZBP o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (Ú. v. EÚ L 143, 9.6.2015, s. 14).
   
      (3)  Rozhodnutie Politického a bezpečnostného výboru EUSEC/1/2012 z 2. októbra 2012 o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (Ú. v. EÚ L 272, 6.10.2012, s. 19).